“O‘ZAVTOYO‘L” DAVLAT KONSERNI TOMONIDAN ShAHARLARNI OBODONLAShTIRIShGA DOIR BAJARILAYOTGAN IShLARDAN 1996-YILDA SOLIQ OLISh BO‘YIChA IMTIYOZLAR TO‘G‘RISIDA

“O‘zavtoyo‘l” davlat konserni tashkilotlarining kuch va mablag‘larining Toshkent shahri, boshqa viloyat markazlari ko‘chalarini qayta barpo etish va qurish, shuningdek maktablar, kasalxonalarni va ijtimoiy soha boshqa obyektlarini obodonlashtirish ishlariga jalb etilishi munosabati bilan Vazirlar Mahkamasi qaror qiladi:
 1. “O‘zavtoyo‘l” davlat konserni tashkilotlari foyda va qo‘shilgan qiymat soliqlari bo‘yicha boqimandalar summasini, shu jumladan 1993 — 1995-yillarda Respublika yo‘l jamg‘armasi mablag‘lari hisobiga shaharlar ko‘chalarini, shuningdek ijtimoiy maqsadlardagi obyektlarga boriladigan yo‘llarni qurish, tuzatish va obodonlashtirishga doir bajarilgan ishlar hajmlari bo‘yicha vujudga kelgan penya va jarimalarni budjetga to‘lashdan ozod qilinsinlar.
 2. Amaldagi qonunchilik bilan umumiy foydalanishdagi yo‘llarni qurish, saqlash, tuzatish va ulardan foydalanishga doir ishlar uchun foyda hamda qo‘shilgan qiymat soliqlarini to‘lashdan ozod qilish bo‘yicha imtiyozlar 1996-yilda “O‘zavtoyo‘l” Davlat konserni tashkilotlari tomonidan shaharlar ko‘chalarini, shuningdek ijtimoiy maqsadlardagi obyektlarga boriladigan yo‘llarni qurish, tuzatish va obodonlashtirish borasida bajariladigan ishlarga istisno tartibida tatbiq etilsin.